148. löggjafarþing 2017–2018.

Þingskjal 196 — 53. mál.

Svar

forseta Alþingis við fyrirspurn frá Birni Leví Gunnarssyni
um húsnæðis-, dvalar- og ferðakostnað alþingismanna.

1.	Hversu margir alþingismenn, flokkað eftir kjördæmum og mánuðum, fengu frá og með árinu 2013 mánaðarlega greiðslur samkvæmt:

a.	1. mgr. 6. gr. laga nr. 88/1995,

b.	2. mgr. 6. gr. sömu laga,

c.	3. mgr. 6. gr. laganna?

Óskað er eftir að tekið verði tillit til þess hafi orðið slíkar breytingar að þingmaður flytjist á milli flokka á tímabilinu og einnig að sýnd verði skipting eftir kjörtíma
bilum.

Í 6. gr. laga nr. 88/1995 eru ákvæði um greiðslu húsnæðis- og dvalarkostnaðar. Þingmenn í kjördæmum utan Reykjavíkurkjördæmanna og Suðvesturkjördæmis fá að jafnaði grunn
fjárhæð skv. 1. mgr. Ef þingmenn halda tvö heimili er heimilt að greiða 40% álag skv. 2. mgr. Þeir þingmenn sem stunda heimanakstur fá 1/3 hluta grunnfjárhæðar, sbr. 3. mgr.

Þar sem almennt er ekki um að ræða breytingar milli mánaða á kjörtímabili nema þegar þingmaður hættir og nýr tekur við er miðað við stöðuna í lok desember ár hvert.

des. 2013	des. 2014	des. 2015	des. 2016	des. 2017
Fjöldi með grunnfjárhæð
Norðvesturkjördæmi	4	4	5	6	4
Norðausturkjördæmi	10	10	10	10	10
Suðurkjördæmi	4	4	4	6	5
Fjöldi sem fær 40% álag
Norðvesturkjördæmi	4	4	4	2	2
Norðausturkjördæmi	7	7	7	4	5
Suðurkjördæmi	1	2	2	2	1
Fjöldi sem fær 1/3 grunn
fjárhæðar (heimanakstur)
Norðvesturkjördæmi	4	4	3	2	4
Norðausturkjördæmi	0	0	0	0	0
Suðurkjördæmi	6	6	6	4	5

2.	Hvernig er aðalheimili" skilgreint skv. 6. gr. laga nr. 88/1995?

Aðalheimili er skilgreint sem skráð íbúðarhús þar sem þingmaðurinn hefur fasta búsetu. Lögheimili skiptir ekki máli í þessu sambandi.